# Borat

### Wikipedia

Borat Sagdiyev on fiktiivinen kazakstanilainen journalisti, jota esittää britannianjuutalainen koomikko Sacha Baron Cohen. Cohen on sanonut hahmon perustuvan oikean elämän ihmiseen, hänen Venäjän eteläosissa tapaamaansa lääkäriin.

Borat esiintyi säännöllisesti Cohenin Da Ali G Showssa osioissa, joissa hän kysymyksillään aiheutti hämmennystä haastatelluissa ihmisissä. Boratilla on tuuhea tumma tukka ja viikset sekä nuhjuinen puku. Arvoiltaan hän on seksistinen ja rasistinen, ja kertoo usein Kazakstanista paikkansapitämättömiä asioita, joihin ihmiset kuitenkin näyttävät uskovan. Sittemmin Borat on myös juontanut MTV Europe Music Awards -tilaisuuden vuonna 2005 Lissabonissa.

Borat on hyvin kiistanalainen hahmo ja aiheuttanut ärtymystä. Muiden muassa Kazakstanin hallinto on pitänyt Boratin komiikkaa pilkkana Kazakstania kohtaan. Lakimuutoksen johdosta Borat joutui siirtämään kotisivunsa pois Kazakstanin .kz-maapäätettä käyttävältä osoitteelta. Yllättäen Kazakstanin presidentin Nursultan Nazarbajevin tytär Dariga Nazarbajeva asettui julkisuudessa puolustamaan Boratia ja mainitsi, että maan johdon raivokkaat vastalauseet vahingoittivat Kazakstan-kuvaa enemmän kuin Boratin huumori. Myös jotkut Yhdysvalloissa toimivat juutalaisjärjestöt ovat hermostuneet Boratin juutalaisvastaisuutta käsittelevistä aiheista. Hän myös aiheutti närää esittämällä rodeo-tapahtumassa oman versionsa Yhdysvaltain kansallislaulusta.

Borat on kaikista suosituin Sacha Baron Cohenin kotimaassa Britanniassa, mutta media on nostanut Boratin laajalti myös suomalaisten tietoisuuteen; hänestä on kerrottu laajemmalti muun muassa MTV3:n Viihdeuutisissa ja MTV:n uutisissa. Myös 25. lokakuuta 2006 YLE:n puoli yhdeksän uutisissa oli raportti Boratin herättämästä kohusta Kazakstanissa.

Boratista on tehty pseudodokumenttielokuva nimeltä Borat (engl. Borat: Cultural Learnings of America for Make Benefit Glorious Nation of Kazakhstan). Elokuvan ensiesitys oli Yhdysvalloissa 4. elokuuta 2006 ja varsinainen maailmanensi-ilta Suomi mukaan lukien 3. marraskuuta 2006.

## [muokkaa] Katso myös

- Borat (elokuva)

## [muokkaa] Aiheesta muualla

- Virallinen sivu
- Epävirallinen sivu
- Kazakhstan on Borat: Not Nice
- MTV3 Internet / Viihde: Borat saa tukea presidentin tyttäreltä 24.04.2006

| Tämä kuvitteelliseen hahmoon, paikkaan tai ilmiöön liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/o/r/Borat.html

Luokat: Fiktiotyngät | Fiktiiviset toimittajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bosanski
- Български
- Deutsch
- English
- Español
- Français
- Hrvatski
- Bahasa Indonesia
- Italiano
- Latviešu
- Lietuvių
- Македонски
- 日本語
- Nederlands
- Polski
- Română
- Русский
- Shqip
- Српски / Srpski
- Svenska
- Türkçe
- ייִדיש